Esély Szociális Társulás

Elnöke

ELŐTERJESZTÉSE

az Esély Szociális Társulás Társulási Tanács 2018. május 23-i ülésére


Ügyiratszám: VII/ 354-1 /2018.

Tárgy:
Az Esély Szociális Társulás és Intézménye 2018. évi költségvetésének módosítása a Herceghalom Község Önkormányzatával kötött megállapodás alapján
Az előterjesztés tárgyalása az Esély Szociális Társulás Társulási Tanács 4/2013.(V.30.) sz. határozatával jóváhagyott Szervezeti és Működési Szabályzata (továbbiakban: SZMSZ) IV. fejezet 11. pontja alapján nyilvános ülésen történik.

Tisztelt Társulási Tanács!

Herceghalom Község Önkormányzata még 2018. január 31. napján az Esély Szociális Társulás által fenntartott intézmény által ellátott család- és gyermekjóléti szolgáltatásra, házi segítségnyújtásra és támogató szolgáltatásra árajánlatot kért. 

Herceghalmon a korábban szolgáltatást nyújtó Magyar Máltai Szeretetszolgálat Egyesület 2018. április 30. napjával felmondta a szolgáltatásokra kötött ellátási szerződést dolgozói létszám hiánya miatt.

Herceghalom Község Önkormányzat Képviselő-testülete 2018. február 20. napján 10/2018. (II. 20.) számú határozatával elfogadta az Esély Szociális Társulás (továbbiban: ESzT) által adott árajánlatot az alábbi szociális alapszolgáltatások biztosítására: 

1. Család- és gyermekjóléti szolgáltatás
2. Házi segítségnyújtás 

3. Támogató szolgáltatás

Az Esély Szociális Társulás, a Társulási Tanács által hozott a 6/2018. (II.28.) sz. ESZT határozatban foglaltak alapján megállapodást kötött Herceghalom Község Önkormányzatával szociális alapszolgáltatások – család- és gyermekjóléti szolgáltatás, házi segítségnyújtás, támogató szolgáltatás – 2018. május 1-től történő ellátására. 
Az intézmény engedélyezett álláshelyeinek 2018. május 1-től 1 státusszal történő megemelése szükséges a házi segítségnyújtás ellátásának biztosítása érdekében.

A Megállapodásban rögzített szolgáltatások ellenértéke 642 e Ft/hó, 2018. évre összesen 5.136 e Ft, melynek forrása a 2018. évi időarányos 2.736 e Ft állami támogatás, valamint 2.400 e Ft települési hozzájárulás.
Az állami támogatás igénylése 2018. május 15-ig megtörtént.
Fentiekre tekintettel szükséges a Társulás és az általa fenntartott Intézmény 2018. évi költségvetésének módosítása.

Kérem a Tisztelt Társulási Tanácsot, hogy az előterjesztésben foglaltakat jóváhagyni és a határozati javaslatokat elfogadni szíveskedjen.
Határozati javaslatok a Társulási Tanács részére:

1. Az Esély Szociális Társulás Társulási Tanácsa az Esély Szociális Társulás Szociális és Gyermekjóléti Központ álláshelyeinek számát 2018. május 1-vel egy 8 órás státusszal megemeli. Az intézmény engedélyezett álláshelyeinek számát 26 státuszban határozza meg.
2. Az Esély Szociális Társulás Társulási Tanácsa az Esély Szociális Társulás 2018. évi költségvetésének bevételi és kiadási főösszegét emeli a következők szerint: az Egyéb működési célú támogatások államháztartáson belülről bevételi előirányzata, ezzel egyidejűleg az Irányító szervi támogatás folyósítása kiadás előirányzata emelkedik 5.136 e Ft-tal. 
3. A Társulási Tanács a Szociális és Gyermekjóléti Központ 2018. évi költségvetését 5.136                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                        e Ft-tal emeli a következők szerint: a bevételeknél az Irányító szervi támogatás előirányzata 5.136 e Ft-tal nő, ezzel egyidejűleg a kiadásokon belül a Foglalkoztatottak személyi juttatásainak előirányzata 2.638 e Ft-tal, a Munkaadót terhelő járulékok és szociális adó előirányzata 1.346 e Ft-tal, az Egyéb dologi kiadások előirányzata 1.152 e Ft-tal nő.

4. A Társulási Tanács felkéri a Társulási Tanács Elnökét, hogy az előirányzatok átvezetéséről a költségvetési határozat soron következő módosítása során gondoskodjék.
A határozathozatal az SZMSZ VII. fejezet 8. pontja alapján nyílt szavazással történik.  A támogató döntéshez az SZMSZ VII. fejezet 5. pontja alapján egyszerű többség szükséges.

Határidő: azonnal

Felelős: Elnök

Végrehajtást végzi: Budaörsi Polgármesteri Hivatal

Budaörs, 2018. május      .

………………………………….


                                                                                         Wittinghoff Tamás 

Társulási Tanács elnöke

Az előterjesztést készítette: 

Pénzügyi Iroda
……………………….

Látta:

Polgármesteri Kabinet:
                                   ………………………..

Törvényesség:





………………………..

dr. Bocsi István jegyző: 


